વરસાદ બંધ થયો…ને ગામ-બહારની સીમમાં ગાયો ચરાવવા ગયેલા ગોપયુવાનો પૈકી એક પોતાની ગાયોને પાણી પીવડાવવા પેલા નાળા પાસે ગયો… તો વૃક્ષના મૂળનાં સહારે પડેલી મૂર્તિ જેવી અનોખી શિલાને જોઈ અટકી ગયો.. તેણે બીજા ગોપયુવાનોને જિજ્ઞાસા સાથે આ મૂર્તિ જોવા બોલાવ્યા. સહૂને કૌતુક થયું. એક ટીખળી યુવાને પોતાના હાથની લાકડીથી મૂર્તિને ખસેડવા થોડો પ્રયત્ન કરી જોયો… તો શિલાને લાકડી વાગતાં જ તે ભાગમાંથી રક્તનો પ્રવાહ વહેવા લાગ્યો…. સહૂ કોઈ આ ચમત્કાર જોઈ ગભરાઈ ગયાં… આ શિલા છે કે સજીવા… સહુ કોઈ દોડ્યા ગામ તરફ… ગામનાં સહૂ આ વાત જાણી ટોળે વળ્યાં ને શિલાનું શું કરવું તે વિચારવા લાગ્યા.